  Туспуктэм: vk.com (Алексей Караваев) Майя Бывальцева 12+ Антуан де Сент-Экзюперилэсь «Маленький принц» верос-выжкылзэ бесерман кылэ берыктӥзы. «Пичи принц» книгаен (6+) тодматон 18-тӥ оштолэзе Удмуртиысь йӧскалык лыдӟетъюртын ортчоз. Со сярысь бесерманъёслэн огазеяськонзылэн ёзчиез Алексей Караваев «ВКонтакте» мерлыко вотэсысь бамаз ивортӥз. Ужрад йӧскалык но шаертодон литературая залын 17 часын кутскоз. Веросэз Рафаил Дюкин берыктӥз. Венаысь университетлэн кылтодосъя но литературая институтысьтыз финн-угор ёзэтысь тодосъя ӧнерчи Кристиан Пишлёгер юрттэмен книгаез немец издательствоын поттӥзы. Россие 30 экземплярез вуиз. Тодэ вайытом, 2021-тӥ арын книагез удмурт кылын поттӥзы.  